CELEX: 62013CA0058
Language: fi
Date: 2014-07-17 00:00:00
Title: Yhdistetyt asiat C-58/13 ja C-59/13: Unionin tuomioistuimen tuomio (suuri jaosto) 17.7.2014 (Consiglio Nazionale Forensen (Italia) esittämä ennakkoratkaisupyyntö) – Angelo Alberto Torrisi (C-58/13) ja Pierfrancesco Torresi (C-59/13) v. Consiglio dell’Ordine degli Avvocati di Macerata (Ennakkoratkaisupyyntö — Henkilöiden vapaa liikkuvuus — Asianajajan ammattiin pääsy — Mahdollisuus evätä sellaisen jäsenvaltion kansalaisen merkitseminen asianajajaluetteloon, joka on saanut asianajajan ammatillisen pätevyyden muussa jäsenvaltiossa — Oikeuden väärinkäyttö)

15.9.2014   
            
            
               FI
            
            
               Euroopan unionin virallinen lehti
            
            
               C 315/9
            
         Unionin tuomioistuimen tuomio (suuri jaosto) 17.7.2014 (Consiglio Nazionale Forensen (Italia) esittämä ennakkoratkaisupyyntö) – Angelo Alberto Torrisi (C-58/13) ja Pierfrancesco Torresi (C-59/13) v. Consiglio dell’Ordine degli Avvocati di Macerata
   (Yhdistetyt asiat C-58/13 ja C-59/13) (1)
   
   ((Ennakkoratkaisupyyntö - Henkilöiden vapaa liikkuvuus - Asianajajan ammattiin pääsy - Mahdollisuus evätä sellaisen jäsenvaltion kansalaisen merkitseminen asianajajaluetteloon, joka on saanut asianajajan ammatillisen pätevyyden muussa jäsenvaltiossa - Oikeuden väärinkäyttö))
   2014/C 315/12
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio Nazionale Forense
   
      Pääasian asianosaiset
   
   
      Kantajat: Angelo Alberto Torrisi (C-58/13) ja Pierfrancesco Torresi (C-59/13)
   
      Vastaaja: Consiglio dell’Ordine degli Avvocati di Macerata
   
      Tuomiolauselma
   
   
               1)
            
            
               Asianajajan ammatin pysyvän harjoittamisen helpottamisesta muussa kuin siinä jäsenvaltiossa, jossa ammatillinen pätevyys on hankittu, 16.2.1998 annetun Euroopan parlamentin ja neuvoston direktiivin 98/5/EY 3 artiklaa on tulkittava siten, ettei väärinkäyttöluonteista menettelyä merkitse se, että jäsenvaltion kansalainen siirtyy toiseen jäsenvaltioon hankkiakseen siellä asianajajan ammatillisen pätevyyden yliopistotutkinnon suorittamisen jälkeen ja palaa siihen jäsenvaltioon, jonka kansalainen hän on, harjoittamaan siellä asianajajan ammattia käyttäen siinä jäsenvaltiossa, jossa ammatillinen pätevyys on hankittu, saatua ammattinimikettä.
            
         
               2)
            
            
               Toisen kysymyksen tarkastelun yhteydessä ei ole ilmennyt sellaisia seikkoja, jotka vaikuttaisivat direktiivin 98/5 3 artiklan pätevyyteen.
            
         
      (1)  EUVL C 147, 25.5.2013.